Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: Az Alkotmánybíróság már a 15/2002. (III. 29.) AB határozatban kiemelte, hogy az Alkotmány 57. § (1) bekezdésének tartalmát alkotmányellenesen szûkíti az, ha az ügyben hozandó határozat megalapozottsága szempontjából
Paragraph Index: 701

2. A verseny tisztaságához fûzõdõ közérdek védelme nem újkeletû a magyar jogrendszerben, annak fontosságát a tisztességtelen versenyrõl szóló 1923: V. törvénycikk magyarázatában Kuncz Ödön és Balázs P. Elemér is hangsúlyozták: „A törvény a tisztességes kereskedõ eljárását, szokásait, erkölcsét sûríti jogszabállyá, amidõn azokat minden egyes kereskedõre egyaránt kötelezõkké teszi. (...) Mindenekelõtt azért kell kikapcsolni a tisztességtelen eszközöket, mert az olyan kereskedõ, aki tisztességtelen eszközökkel erõsíti meg a maga pozícióját, rendszerint valamennyi tisztességesen dolgozó versenytársát megkárosítja. A tisztességtelen verseny tehát közveszélyes. Emellett szükségessé teszi az oltalmat az a fontos körülmény is, hogy ha megengedjük vagy elnézzük a kereskedelmi versenyben a tisztességtelen eszközök alkalmazását, ezzel megmételyezzük magát a kereskedelmi foglalkozást is; kiirtjuk a tisztességes boldogulás lehetõségébe vetett hitet. Mert ha a tisztességes kereskedõ nem részesül a tisztességtelen versennyel szemben a kellõ oltalomban, az elé a kínos alternatíva elé állítódik, hogy vagy tönkremenjen, vagy maga is a tisztességtelen eszközök alkalmazásához folyamodjék. (...) Nem szorul bõvebb magyarázatra, hogy a tisztességtelen verseny nem csak közveszélyes, hanem társadalom- és nemzetellenes is.” Ezek az érvek ma is, alkotmányos érvekként is felhívhatók.

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes